Coba ceritain soal Jamil Khir Baharom dalam bahasa melayu

Mejar Jeneral (B) Dato' Seri Jamil Khir bin Baharom (Jawi: جميل خير بن بهرام) merupakan bekas Menteri di Jabatan Perdana Menteri Malaysia. Kini, beliau ialah Pengerusi Badan Perhubungan UMNO negeri Kedah dan Ahli Majlis Kerja Tertinggi UMNO (dipilih).

Beliau pernah menjadi Pengarah Kagat iaitu Kor Agama, Angkatan Tentera Malaysia. Beliau sering menjadi tetamu undangan dalam Forum Perdana Hal Ehwal Islam terbitan RTM1. Sebelum ini, pada 7 Januari 2004, Brig Gen (Bersara) Datuk Seri Abdul Hamid Zainal Abidin dari Kagat juga pernah dilantik sebagai Menteri di Jabatan Perdana Menteri.

Beliau dilantik menjadi Menteri di Jabatan Perdana Menteri oleh Perdana Menteri Malaysia ke-6, Datuk Seri Najib Tun Razak pada 9 April 2009 di Putrajaya. Majlis angkat sumpah jawatan dan taat setia serta sumpah simpan rahsia di hadapan Yang di-Pertuan Agong, Tuanku Mizan Zainal Abidin di Istana Negara.